*Občianske združenie FOND PODPORY – TÁMASZALAP Polgári Társulás*

*931 01 Šamorín, Rybárska 2*

 *Tel.: (031) 562 42 19; (031) 562 49 87 IČO: 37991663 DIČ:2022161625*

Jó, ha tudod!

(Fontos információk)

A TÁMASZALAP Polgári Társulás az alábbiak szerint határozta meg **a** **család bevételének maximális lehetséges összegét**, **a pályázó szükséges tanulmányi eredményét** és **az ösztöndíjak összegét**:

1. A TÁMASZALAP Polgári Társulás ösztöndíjára jogosult az a pályázó, akinek családi bevétele nem lépi túl az alábbi összegeket:
	* + a család egy **felnőtt tagjára** eső bevétel összege nem lépi túl a **350€-t**,
		+ a család egy **15 évnél fiatalabb tagjára** eső bevétel összege nem lépi túl a **250€-t**,
		+ amennyiben a pályázó **csonka családban** (apa vagy anya nélkül) él, a család bevételének összegéből **350€-t le kell számítani.**

***Példa:***

*A családban él az édesapa, édesanya, egy 20 éves egyetemista, egy 16 éves középiskolás és egy 10 éves alapiskolás.*

 *- az édesapára, édesanyára, az egyetemistára és a középiskolásra számítható összeg személyenként* ***350€****.*

 *4 x 350 =* ***1.400€***

 *- az alapiskolásra számítható összeg* ***250€****.*

 *Összesen: 1400 +250 =* ***1.650€***

*Amennyiben tehát a család összbevétele nem haladja meg az* ***1.650€-t****, a pályázó jogosult a TÁMASZALAP Polgári Társulás ösztöndíjára.*

1. **2.** A TÁMASZALAP Polgári Társulás ösztöndíjára jogosult az a pályázó, akinek:

- tanulmányi átlaga **alapiskolás** esetében jobb 1,5-nél, bizonyítványában nincs 3-as osztályzat, magaviselete kiváló, igazolatlan hiányzása nincs,

- tanulmányi átlaga **középiskolás** esetében jobb 2,00-nál, magaviselete kiváló, igazolatlan hiányzása nincs,

- **egyetemista** esetében leteszi az adott szemeszterre előírt vizsgákat.

**2.** **3.** A TÁMASZALAP Polgári Társulás ösztöndíjának összege:

- az **alapiskolások** havi ösztöndíja **20€**,

- a **középiskolások** havi ösztöndíja **60€**,

- az **egyetemisták** havi ösztöndíja **120€**.